钦定古今图书集成/明伦汇编/闺媛典/第309卷 > 皇清四十二 > 孙相妻曹氏
## 钦定古今图书集成/明伦汇编/闺媛典/第309卷 > 皇清四十二 > 孙相妻曹氏

按《歙县志》：曹氏，孙相妻，文郁之女。幼聪慧，工女红，喜听述古今烈女事。年二十二，适孙，未数年，相没，氏年二十四，遗一孤复夭。乡人以其无子，劝改适。氏叱曰：“夫死其灵不泯，吾何为辱其门？” 自是足不出。阃事姑，曲意承志，犹自谓不能养，有负其夫。或劝立嗣，曰：“诸侄皆子也，有所立，必有争矣。” 父笃老，日遣臧获祗候起居，奉膳羞不缺，乡党诸妇咸师之。